حتى وانت مشغول تكدر توظف كم ساعة بالاسبوع تفيد بيها غيرك
عمار رافد .. شاب من بغداد وعمره 27 سنة
عمار يعمل بمنظمة انسانية تفيد الناس و دائماً يحاول يتعلم اشياء جديدة بمجال عمله ويكسب معارف اكثر واكثر
و من الناحية الاخرى هو ايضاً يحاول يوظف خبرته ومعرفته باشياء تفيد مجتمعنا وبيئتنه
لذلك عمار انظم للمهرجان ويانة وهذه هي اول سنة يتطوع بيها ويانة وكال ايضا انه المهرجان معروف ولكن صديقة هو الي شجعة للانضمام
اشترك عمار بفريق الشراكات الي يقوم بعمل شراكات مع مؤسسات او شركات او جامعات تهدف الى خدمة المجتمع وتوفير دعم مادي وخدمات اخرى تفيد المهرجان
وهالفريق هو قريب من افكاره وطموحاته و وصفلنة المهرجان بانه "بيئة تدعو الى الايجابية " ومن خلالة فهو يتأمل انو الناس صدك تعرف معنى التطوع وفائدتة للمجتمع بعدها وجّه كلمة للناس وكال انو حتى اذا جنت مشغول تكدر توظف شكم ساعة من وقتك خلال الاسبوع تفيد بي غيرك لان غيرك الة حق عليك
بغداد حترجع 100% مدينة سلام وينصح كل شخص انو ينضم لعائلة المهرجان
IQPeace Media Team 2018